ระเบียบกรุงเทพมหานครว่าด้วยหลักเกณฑ์และวิธีการในการคัดเลือกเอกชนเพื่อให้สิทธิกระทำกิจการที่ใช้ทรัพย์สินของกรุงเทพมหานครพ.ศ. ๒๕๖๑ โดยที่เป็นการสมควรกำหนดหลักเกณฑ์และวิธีการในการคัดเลือกเอกชนเพื่อให้สิทธิกระทำกิจการที่ใช้ทรัพย์สินของกรุงเทพมหานครอาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับข้อ ๑๕วรรคสอง และข้อ ๑๘ แห่งข้อบัญญัติกรุงเทพมหานคร เรื่อง การทรัพย์สิน พ.ศ. ๒๕๓๘ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ ระเบียบนี้เรียกว่าระเบียบกรุงเทพมหานคร ว่าด้วยหลักเกณฑ์และวิธีการในการคัดเลือกเอกชนเพื่อให้สิทธิกระทำกิจการที่ใช้ทรัพย์สินของกรุงเทพมหานครพ.ศ. ๒๕๖๑ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ปลัดกรุงเทพมหานครรักษาการตามระเบียบนี้และให้มีอำนาจออกประกาศหรือคำสั่งเพื่อปฏิบัติการให้เป็นไปตามระเบียบนี้หมวด๑บททั่วไป ข้อ ๔ ในระเบียบนี้ให้สิทธิ หมายความว่าการให้สิทธิกระทำกิจการที่ใช้ทรัพย์สินของกรุงเทพมหานครและเป็นการร่วมลงทุนตามกฎหมายว่าด้วยการให้เอกชนร่วมลงทุนในกิจการของรัฐหน่วยงาน หมายความว่าหน่วยงานตามกฎหมายว่าด้วยระเบียบบริหารราชการกรุงเทพมหานครและให้หมายความรวมถึงส่วนราชการของสำนักปลัดกรุงเทพมหานครและการพาณิชย์ของกรุงเทพมหานครคณะกรรมการ หมายความว่า คณะกรรมการพิจารณาการให้สิทธิข้อ ๕ ระเบียบนี้ไม่ใช้บังคับกับการให้สิทธิเอกชนกระทำกิจการที่ต้องใช้ทรัพย์สินของกรุงเทพมหานครดังต่อไปนี้(๑)การให้เช่าทรัพย์สินตามข้อบัญญัติกรุงเทพมหานครว่าด้วยการทรัพย์สิน(๒)การมอบให้เอกชนกระทำกิจการตามกฎหมายว่าด้วยระเบียบบริหารราชการกรุงเทพมหานคร(๓) การให้สิทธิดำเนินการโครงการที่เป็นการร่วมลงทุนตามกฎหมายว่าด้วยการให้เอกชนร่วมลงทุนในกิจการของรัฐที่มีมูลค่าตั้งแต่หนึ่งพันล้านบาทขึ้นไปหรือมูลค่าตามที่คณะกรรมการนโยบายการให้เอกชนร่วมลงทุนในกิจการของรัฐกำหนดให้เป็นโครงการขนาดกลางขึ้นไปข้อ ๖ ผู้มีอำนาจตามระเบียบนี้อาจมอบอำนาจเป็นหนังสือหรือทำเป็นคำสั่งมอบอำนาจให้ผู้ดำรงตำแหน่งใดก็ได้โดยให้คำนึงถึงระดับ ตำแหน่ง หน้าที่และความรับผิดชอบของผู้ได้รับมอบอำนาจเป็นสำคัญหากเกิดความเสียหายขึ้นผู้มอบและผู้รับมอบจะต้องรับผิดตามกฎหมายข้อ ๗ ผู้ได้รับสิทธิตามระเบียบนี้ มีหน้าที่ต้องขออนุญาตตามกฎหมายกฎ ระเบียบ ข้อบังคับ ที่เกี่ยวข้องกับกิจการนั้นด้วยหมวด๒คณะกรรมการพิจารณาการให้สิทธิ ข้อ ๘ ให้มีคณะกรรมการพิจารณาการให้สิทธิประกอบด้วย(๑) ปลัดกรุงเทพมหานครหรือ ประธานกรรมการรองปลัดกรุงเทพมหานครที่ปลัดกรุงเทพมหานครมอบหมาย(๒) ผู้อำนวยการสำนักการคลัง กรรมการ(๓)ผู้อำนวยการสำนักยุทธศาสตร์และประเมินผล กรรมการ(๔)ผู้อำนวยการสำนักงบประมาณกรุงเทพมหานคร กรรมการ(๕)ผู้ทรงคุณวุฒิที่มีความรู้ความสามารถด้านการเงินหรือการคลัง กรรมการหรือเศรษฐศาสตร์หรือบัญชีหรือการจราจรและขนส่งหรือสิ่งแวดล้อมหรือวิศวกรรมหรือการระบายน้ำหรือกฎหมายที่ผู้ว่าราชการกรุงเทพมหานครแต่งตั้งจำนวนไม่เกินสามคน(๖)ผู้อำนวยการสำนักงานกฎหมายและคดี กรรมการสำนักปลัดกรุงเทพมหานคร(๗) ผู้อำนวยการกองรายได้สำนักการคลัง กรรมการและเลขานุการ(๘) เจ้าหน้าที่สังกัดสำนักการคลัง ผู้ช่วยเลขานุการที่ผู้อำนวยการสำนักการคลังมอบหมายจำนวนไม่เกินสองคนข้อ ๙ กรรมการผู้ทรงคุณวุฒิตามข้อ๘ ต้องมีคุณสมบัติและไม่มีลักษณะต้องห้าม ดังต่อไปนี้(๑) มีอายุไม่ต่ำกว่าสามสิบห้าปีบริบูรณ์แต่ไม่เกินเจ็ดสิบปีบริบูรณ์(๒) ไม่เป็นหรือเคยเป็นบุคคลล้มละลาย(๓) เป็นผู้มีความรู้ความเชี่ยวชาญเป็นที่ยอมรับข้อ ๑๐ กรรมการผู้ทรงคุณวุฒิตามข้อ ๘มีวาระการดำรงตำแหน่งคราวละสามปีนับแต่วันที่ได้รับการแต่งตั้งและอาจได้รับการแต่งตั้งอีกได้เมื่อครบกำหนดวาระตามวรรคหนึ่ง หากยังมิได้แต่งตั้งกรรมการผู้ทรงคุณวุฒิขึ้นใหม่ให้กรรมการซึ่งพ้นจากตำแหน่งตามวาระนั้นอยู่ในตำแหน่งเพื่อปฏิบัติหน้าที่ต่อไปจนกว่ากรรมการซึ่งได้รับการแต่งตั้งขึ้นใหม่เข้ารับหน้าที่กรณีกรรมการผู้ทรงคุณวุฒิว่างลงก่อนครบวาระตามวรรคหนึ่งและมีการแต่งตั้งกรรมการผู้ทรงคุณวุฒิแทนตำแหน่งที่ว่างอยู่ให้ผู้ได้รับการแต่งตั้งแทนตำแหน่งที่ว่างอยู่ในตำแหน่งเท่ากับวาระที่เหลือของกรรมการที่ได้รับการแต่งตั้งไว้แล้วข้อ ๑๑ นอกจากพ้นจากตำแหน่งตามวาระตามข้อ ๑๐กรรมการผู้ทรงคุณวุฒิตามข้อ ๘ พ้นจากตำแหน่ง เมื่อ(๑) ตาย(๒) ลาออกโดยทำเป็นหนังสือยื่นต่อผู้ว่าราชการกรุงเทพมหานคร(๓) เป็นคนไร้ความสามารถหรือคนเสมือนไร้ความสามารถ(๔) ได้รับโทษจำคุกโดยคำพิพากษาถึงที่สุดให้จำคุกเว้นแต่โทษสำหรับความผิดที่ได้กระทำโดยประมาทหรือความผิดลหุโทษ(๕) ผู้ว่าราชการกรุงเทพมหานครมีคำสั่งให้พ้นจากตำแหน่งข้อ ๑๒ ให้คณะกรรมการมีอำนาจหน้าที่ ดังต่อไปนี้(๑) เสนอแนะแนวทางในการพัฒนาและปรับปรุงระเบียบนี้(๒) ให้คำปรึกษาแนะนำแก่เจ้าหน้าที่และหน่วยงานของกรุงเทพมหานครเกี่ยวกับการปฏิบัติตามระเบียบนี้(๓) ตีความและวินิจฉัยปัญหาข้อหารือเกี่ยวกับการปฏิบัติตามระเบียบนี้(๔) พิจารณาโครงการที่หน่วยงานเจ้าของโครงการเสนอตามข้อ ๑๔การกำหนดหลักเกณฑ์และเงื่อนไขในการคัดเลือกเอกชนเพื่อให้สิทธิโดยใช้เกณฑ์ราคาและพิจารณาเกณฑ์อื่นประกอบด้วยตามข้อ๑๕ (๑)การกำหนดหลักเกณฑ์และเงื่อนไขในการคัดเลือกเอกชนโดยไม่ใช้วิธีการประกวดราคาตามข้อ๑๕ (๓) และการแก้ไขสัญญาให้สิทธิในส่วนที่เป็นสาระสำคัญตามที่กำหนดในข้อ ๑๗วรรคสองเพื่อนำเสนอผู้ว่าราชการกรุงเทพมหานครพิจารณา(๕) แต่งตั้งคณะอนุกรรมการหรือคณะทำงานเพื่อทำการใดตามที่มอบหมาย(๖)เรียกหัวหน้าหน่วยงานและเจ้าหน้าที่ของกรุงเทพมหานครมาให้ความเห็นข้อเสนอแนะทำความเห็นหรือรายงานเสนอ หรือส่งมอบเอกสารที่เกี่ยวข้องรวมทั้งเชิญบุคคลอื่นให้ความเห็น(๗)หน้าที่อื่นตามที่กำหนดไว้ในระเบียบนี้หรือตามที่ผู้ว่าราชการกรุงเทพมหานครหรือปลัดกรุงเทพมหานครมอบหมายข้อ ๑๓ การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมให้ประธานกรรมการเป็นประธานในที่ประชุมถ้าประธานกรรมการไม่มาประชุมหรือไม่อาจปฏิบัติหน้าที่ได้ให้ที่ประชุมเลือกกรรมการซึ่งมาประชุมคนหนึ่งเป็นประธานในที่ประชุมการลงมติของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนนถ้ามีคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดหมวด๓การดำเนินการ ข้อ ๑๔ ให้หน่วยงานเจ้าของโครงการจัดทำผลการศึกษาและวิเคราะห์โครงการเสนอต่อคณะกรรมการเพื่อพิจารณาเสนอผู้ว่าราชการกรุงเทพมหานครพิจารณาให้ความเห็นชอบในหลักการของโครงการโดยอย่างน้อยต้องแสดงรายละเอียดหัวข้อการศึกษาและวิเคราะห์โครงการ ดังนี้(๑) เหตุผล ความจำเป็น และประโยชน์ของโครงการ(๒)ต้นทุนการดำเนินโครงการในภาพรวมและมูลค่าโครงการที่คำนวณตามหลักเกณฑ์และวิธีการที่คณะกรรมการนโยบายการให้เอกชนร่วมลงทุนในกิจการของรัฐตามกฎหมายว่าด้วยการให้เอกชนร่วมลงทุนในกิจการของรัฐประกาศกำหนดรวมทั้งสัดส่วนการลงทุนของกรุงเทพมหานครและเอกชนต่อมูลค่าของโครงการ(๓)รูปแบบการให้เอกชนร่วมลงทุนและระยะเวลาการให้เอกชนร่วมลงทุนในโครงการ(๔) ประมาณการผลตอบแทนในด้านต่าง ๆ ซึ่งอย่างน้อยต้องแสดงให้เห็นอัตราผลตอบแทนทางการเงินและทางเศรษฐศาสตร์ และลักษณะการจัดสรรผลประโยชน์ตอบแทนของโครงการ(๕)ผลกระทบของโครงการซึ่งครอบคลุมทั้งผลกระทบโดยตรงและโดยอ้อมจากการดำเนินโครงการตลอดจนวิธีการป้องกันลด หรือแก้ไขเยียวยาผลกระทบดังกล่าว(๖) ความเสี่ยงที่เกี่ยวข้องและแนวทางการบริหารความเสี่ยง(๗)ความพร้อมของหน่วยงานเจ้าของโครงการรวมถึงการศึกษาการดำเนินการตามกฎหมาย กฎระเบียบ หรือข้อบังคับที่เกี่ยวข้องกับการดำเนินโครงการของหน่วยงานเจ้าของโครงการข้อ ๑๕ เมื่อผู้ว่าราชการกรุงเทพมหานครให้ความเห็นชอบโครงการตามข้อ๑๔ แล้วให้หน่วยงานเจ้าของโครงการดำเนินการคัดเลือกเอกชนดังนี้(๑)การคัดเลือกเอกชนให้พิจารณาจากผลประโยชน์สูงสุดที่รัฐและประชาชนจะได้รับเป็นเกณฑ์โดยนอกจากผลประโยชน์ทางการเงินแล้วให้คำนึงถึงผลกระทบทางด้านสิ่งแวดล้อม ความเป็นระเบียบเรียบร้อยและความสวยงามของบ้านเมืองและการเป็นเมืองน่าอยู่ที่ส่งเสริมคุณภาพชีวิตด้วยโดยการดำเนินการประกวดราคาต้องดำเนินการด้วยความโปร่งใสและเปิดโอกาสให้มีการแข่งขันอย่างเป็นธรรมกรณีหน่วยงานกำหนดหลักเกณฑ์และเงื่อนไขในการคัดเลือกเอกชนเพื่อให้สิทธิโดยใช้เกณฑ์ราคาและพิจารณาเกณฑ์อื่นประกอบด้วยให้หัวหน้าหน่วยงานนำเสนอคณะกรรมการพิจารณาโดยให้หน่วยงานเสนอพร้อมกับการเสนอโครงการตามข้อ๑๔(๒) การดำเนินการคัดเลือก ให้เริ่มต้นจากวิธีประกวดราคาทั่วไปโดยให้ดำเนินการประกวดราคาตามหลักเกณฑ์และวิธีการแนบท้ายระเบียบนี้(๓)หน่วยงานเจ้าของโครงการอาจพิจารณาดำเนินการคัดเลือกเอกชนโดยไม่ใช้วิธีประกวดราคาทั่วไปก็ได้ในกรณีใดกรณีหนึ่งดังต่อไปนี้แต่ต้องได้รับความเห็นชอบจากคณะกรรมการก่อนจึงจะดำเนินการได้(๓.๑)มีความจำเป็นเร่งด่วนที่ต้องให้เอกชนเข้าร่วมลงทุนในกิจการนั้นอันเนื่องมาจากเหตุการณ์ที่ไม่อาจคาดหมายได้ซึ่งหากใช้วิธีประกวดราคาทั่วไปอาจก่อให้เกิดความล่าช้าและอาจทำให้เกิดความเสียหายร้ายแรงต่อประโยชน์สาธารณะ(๓.๒) เป็นกิจการของรัฐที่โดยลักษณะและขนาดของกิจการแล้วหากใช้วิธีประกวดราคาทั่วไปจะไม่คุ้มค่าสำหรับการดำเนินการโครงการ(๓.๓)เป็นกิจการที่ต้องให้เอกชนซึ่งมีคุณสมบัติทางเทคนิคเป็นการเฉพาะเข้าร่วมลงทุนและเอกชนลักษณะดังกล่าวนั้นมีเพียงรายเดียว(๓.๔) เงื่อนไขอื่นตามที่คณะกรรมการเห็นสมควรการเสนอให้คณะกรรมการพิจารณากรณีการดำเนินการคัดเลือกโดยไม่ใช้วิธีประกวดราคานี้ให้หัวหน้าหน่วยงานนำเสนอคณะกรรมการพร้อมกับการเสนอโครงการตามข้อ๑๔ข้อ ๑๖ เมื่อได้ผลการคัดเลือกเอกชนแล้วให้หน่วยงานเจ้าของโครงการเสนอผลการคัดเลือกเอกชนและร่างสัญญาที่ผ่านการตรวจพิจารณาของสำนักงานกฎหมายและคดีต่อผู้ว่าราชการกรุงเทพมหานครเมื่อผู้ว่าราชการกรุงเทพมหานครเห็นชอบผลการคัดเลือกและร่างสัญญาพร้อมอนุมัติให้สิทธิดังกล่าวแล้วให้หัวหน้าหน่วยงานลงนามสัญญาให้สิทธิกับผู้ได้รับสิทธิต่อไปข้อ ๑๗ ในกรณีที่ต้องมีการแก้ไขสัญญาให้สิทธิในส่วนที่มิใช่สาระสำคัญให้หน่วยงานเจ้าของโครงการพิจารณาแล้วแจ้งผู้ว่าราชการกรุงเทพมหานครเพื่อทราบก่อนลงนามสัญญาฉบับแก้ไขในกรณีที่ต้องมีการแก้ไขสัญญาให้สิทธิในส่วนที่เป็นสาระสำคัญให้หน่วยงานเจ้าของโครงการจัดทำประเด็นที่ขอแก้ไข ผลกระทบจากการแก้ไขสัญญาและรายละเอียดอื่นที่เกี่ยวข้องพร้อมทั้งร่างสัญญาฉบับแก้ไขที่ผ่านการตรวจร่างจากสำนักงานกฎหมายและคดีแล้วเสนอคณะกรรมการเพื่อพิจารณาและนำเสนอผู้ว่าราชการกรุงเทพมหานครพิจารณาอนุมัติต่อไปการแก้ไขสัญญาใดเป็นการแก้ไขในส่วนที่เป็นสาระสำคัญให้เป็นไปตามประกาศที่คณะกรรมการนโยบายการให้เอกชนร่วมลงทุนในกิจการของรัฐกำหนดเมื่อผู้ว่าราชการกรุงเทพมหานครอนุมัติให้แก้ไขสัญญาและเห็นชอบร่างสัญญาดังกล่าวแล้วให้หัวหน้าหน่วยงานลงนามสัญญาแก้ไขการให้สิทธิกับผู้ได้รับสิทธิต่อไปหมวด๔เบ็ดเตล็ด ข้อ ๑๘ ในกรณีที่มีเหตุพิเศษสมควรปฏิบัติเป็นอย่างอื่นหรือที่ไม่มีกำหนดไว้ในระเบียบนี้ให้หน่วยงานพิจารณาเสนอผู้ว่าราชการกรุงเทพมหานครพิจารณาสั่งการเป็นกรณีไปประกาศ ณ วันที่ ๑๘ พฤษภาคม พ.ศ. ๒๕๖๑พลตำรวจเอก อัศวิน ขวัญเมืองผู้ว่าราชการกรุงเทพมหานคร[เอกสารแนบท้าย]๑. หลักเกณฑ์และวิธีประกวดราคาให้สิทธิท้ายระเบียบกรุงเทพมหานครว่าด้วยหลักเกณฑ์และวิธีการในการคัดเลือกเอกชนเพื่อให้สิทธิกระทำกิจการที่ใช้ทรัพย์สินของกรุงเทพมหานครพ.ศ. ๒๕๖๑(ดูข้อมูลจากภาพกฎหมาย)พรวิภา/จัดทำ๒ มิถุนายน๒๕๖๑นุสรา/ตรวจ๓ มิถุนายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๒๓ ง/หน้า ๑/๓๐ พฤษภาคม ๒๕๖๑